18/04/2022 | Administración LocalMunicipal
Valdoviño
Aprobación das Bases e convocatoria específicas para a selección dun/ha auxiliar de biblioteca, funcionario interino en réxime de acumulación de tarefas ao abeiro do Plan de Integración Laboral da Deputación Provincial de A Coruña (PEL CONCELLOS 202

Mediante decreto de Alcaldía núm.137/2022, de data 6 de abril, acordou a aprobación da convocatoria e Bases reguladoras para a selección dun/ha auxiliar de biblioteca ao abeiro do Plan PEL-CONCELLOS 2022 que se transcriben a continuación. O prazo de presentación da solicitude é de 5 DIAS NATURAIS contados dende o seguinte ó da publicación do presente anuncio no Boletín Oficial da Provincia. Valdoviño, 11 de abril de 2022 O alcalde Alberto González Fernández En virtude da Resolución de Presidencia número 2022/2283, do 14 de xaneiro de 2022, modificada pola Resolución de Presidencia nº 2022/4734, do 25 de xaneiro, aprobáronse as bases reguladoras do Programa de axudas á contratación de persoal para a execución de obras e servicios municipais nos concellos da provincia (liña 1.1. PEL-CONCELLOS) e de conformidade coa Resolución 2022/12578, do 10 de marzo pola que se aproba a concesión definitiva de subvencións correspondentes a devandita convocatoria, a Deputación de A Coruña concede ao Concello de Valdoviño unha subvención por importe de 46.000 €, anualidade 2022. Neste senso, é obxecto da presente convocatoria a selección dun/dunha Auxiliar de Biblioteca, mediante o procedemento de concurso-oposción. O persoal a seleccionar baixo a modalidade de funcionario interino por acumulación de tarefas conforme o artigo 10.1. d do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público de duración determinada (6 meses) a media xornada (50 %). O horario se distribuirá segundo as necesidades e organización do servizos municipais de luns a domingo. Neste contexto, as retribucións serán as reflexadas ao Grupo C, Subgrupo C2, complemento de destino 13, un complemento específico de 15,11 € e maila paga extra prorrateada. As tarefas a desenrolar polo persoal ao abeiro do Programa de Integración Laboral subvencionado pola Deputación de A Coruña, anualidade 2022, estarán relacionadas cos servizos mínimos previstos no articulo 26.1b) da Lei 7/1985, do 2 de abril, Reguladora das Bases do Réxime Local. As súa funcións serán: apoiar ao persoal bibliotecario superior nas funcións de carácter técnico, velar polo cumprimento das normas de uso da biblioteca, xestión e mantemento do fondo bibliográfico e documental, ordenación e conservación da colección, atención, orientación e resolución dos servizos de información bibliográfica, xestión dos servizos de acceso aos documentos, consulta e sala de préstamo, vixianza e control das salas de estudo, colaborar na relación de recontos e expurgos, mantemento da páxina web, blog e redes sociais,. Os requisitos xerais para participar na convocatoria adecúanse ao determinado no artigo 56.1 do Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público, así como o disposto no artigo 50 da Lei 2/2015, do 29 de abril, do emprego público de Galicia e que a continuación se detallan: a. Ter a nacionalidade española ou algunha outra que, con arranxo a citada lexislación, permita acceder ao emprego público. Neste senso, poden acceder ao emprego público como persoal laboral en igualdade de condicións que os españois, as persoas que posúan nacionalidade de outros estados membros da Unión Europea así como aquelas outras persoas, independentemente da sua nacionalidade que se atopen en algún dos suposto recoñecidos pola devandita lexislación. b. Posuír as capacidades e aptitudes físicas e psíquicas que sexan necesarias para o desenrolo das correspondentes funcións ou tarefas. c. Ter cumpridos dezaseis anos e non exceder, no seu caso, da idade máxima de xubilación forzosa. d. Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial para o acceso ao exercicio de funcións públicas. No caso de ser nacional de outro Estado membro da Unión Europea, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado de procedencia, o acceso e exercicio de funcións públicas nos citados termos. e. A persoa a contratar deberá estar en situación de desemprego e figurar inscrita como demandante de emprego nas Oficinas do INEM na data de inicio do proceso selectivo, así como atoparse en algunha das seguintes situacións de exclusión socio-laboral que se indican de seguido:  Mulleres, ao ter un diferencial de índice de desemprego rexistrado sensiblemente superior ao dos homes.  Maiores de 45 anos.  Parados de longa duración que, a efectos do presente programa, leven un mínimo de dous anos como demandantes de emprego.  Persoas con discapacidade nun grao igual ou superior ao 33% e así recoñecido pola Administración Pública competente.  Persoas en situación de drogodependencia.  Persoas que vivan nun fogar onde ninguén teña emprego.  Persoas con fogar monoparental.  Persoas con problemas para atopar emprego polo idioma ou cuestións socioculturais.  Persoas vítimas de violencia de xénero.  Persoas sen fogar. Tódolos requisitos indicados deberán acreditarse no intre de concorrer á sinatura do oportuno contrato laboral temporal e deberán referirse, en todo caso, á data de publicación das presentes bases reguladoras. As persoas aspirantes disporán dun prazo de cinco días naturais contados a partir do día seguinte ao da publicación do anuncio da convocatoria no BOP da Coruña. As solicitudes para tomar parte nas probas selectivas deberán presentarse conforme ó modelo que figura no Anexo I ante a Oficina Xeral do Concello de Valdoviño e demais canles recoñecidas no artigo 16.4 da Lei 39/2015, do 1 de outubro, de Procedemento Administrativo Común das Administracións Públicas, e acreditar inescusablemente a seguinte documentación: a. Copia do Documento Nacional de Identidades ou Pasaporte. b. O xustificante de Demanda de Emprego, debidamente actualizado. c. A documentación acreditativa da situación de exclusión da persoa solicitante: d. Acreditación da experiencia laboral e certificación dos cursos realizados e baremables, según o enunciado no apartado seguinte. e. Anexo II, autorización para a cesión de datos persoais Finalizado o prazo de presentación de instancias, mediante Resolución de Alcaldía se aprobará a lista provisional de admitidos e excluídos que se publicará no taboleiro de edictos do Concello de Valdoviño e na páxina web municipal. Indicarase o motivo de exclusión e disporán dun prazo de 5 días naturais para emendar as deficiencias detectadas nas solicitudes, con indicación de que, si así non o fixera, se entenderá que a persoa solicitante desiste da sua petición, conforme o enunciado no artigo 68 da Lei 39/2015, do 1 de outubro, de Procedemento Administrativo Común das Administracións Públicas. Tódalas subsanacións efectuadas serán aceptadas ou rexeitas na Resolución de Alcaldía que aprobe a lista definitiva de persoas aspirantes admitidas, publicada no taboleiro de edictos do Concello de Valdoviño e na páxina web municipal que tamén determinará a composición do Tribunal avaliador -de non terse designado nun momento anterior- e o lugar, a data e a hora de realización do proceso selectivo detallado no apartado sexto das presentes Bases. O proceso selectivo será axustado aos principios constitucionais de igualdade, mérito e capacidade de conformidade ao previsto no Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público e no resto do ordenamento xurídico. De igual xeito, o proceso selectivo se adecuará a os principios de publicidade, concorrencia e non discriminación. Neste senso, o procedemento de selección do persoal laboral temporal será o concurso-oposición e o baremo aplicable se axustará a os seguintes criterios. Fase concurso, esta fase valorarase ata un máximo dun 40 %. a. Experiencia profesional na área de Biblioteca e/ou Cultura (máximo 6 puntos). Por acreditar experiencia laboral na administración pública, realizando tarefas directamente relacionadas co posto de traballo ao que se opta: 0,10 puntos por mes traballado. No caso de acreditación de períodos por días, un mes virá determinado pola acumulación de 30 días de traballo. b. Formación na área de Biblioteca e/ou Cultura (máximo 4 puntos).  Por ter rematado favorablemente programas de capacitación, formación e integración laboral organizados ou financiados polas administracións públicas, desenvolvendo funcións relacionadas co posto ao que se opta: 1 punto.  Por acreditar a realización de cursos de formación impartidos polas administracións públicas, universidades, sindicatos, INEM e relacionados co posto de traballo a desenrolar:  Curso de máis de 100 horas: 1 punto.  Curso de duración comprendida entre 50 e 100 horas: 0,50 puntos.  Curso de duración comprendida entre 5 e 49 horas: 0,20 puntos. Non se valorarán os cursos que non especifiquen o número de horas. Asimesmo, a asistencia a xornadas e simposios non será obxecto de puntuación. Fase oposición, esta fase valorarase ata un máximo dun 60 %. Tamén se establecerá a realización dunha proba práctica para avaliar o coñecemento das tarefas xenéricas referidas a xestión de espazos culturais que deberán desenrolar ao abeiro do disposto no Programa de Integración Laboral subvencionado pola Deputación de A Coruña, anualidade 2022. Esta fase será valorada ata un máximo de 15 puntos, necesitando acadar un 7,5 para superala proba. O órgano de selección será colexiado e a súa composición será axustada aos principios de imparcialidade e profesionalidade enunciados no Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público. Neste senso, o Tribunal cualificador determinado por Resolución de Alcaldía tenderá a paridade entre homes e mulleres, estará formado por un número impar de persoal funcionario de carreira ou laboral fixo que deberán posuír un nivel de titulación igual ou superior á esixida para o acceso a praza obxecto da presente convocatoria e non realizado tarefas de preparación de aspirantes a probas selectivas nos cinco anos anteriores á publicación da convocatoria. A pertenza ao órgano de selección designado será a título individual, non podendo ostentarse esta en representación ou por conta de ninguén. Así, o Tribunal non se poderá constituír nin actuar sen a asistencia de máis da metade dos seus membros titulares ou suplementes, indistintamente. En todo caso, será precisa a asistencia do Presidente e Secretario do órgano de selección designado. O Tribunal cualificador queda autorizado para resolver as dúbidas que poidan xurdir e adoptar os acordos necesarios para a boa orde do proceso selectivo en todo o non previsto nas presentes Bases. Os membros do órgano de selección percibirán asistencias polas sesións precisas para o correcto desenrolo e avaliación do citado proceso selectivo a realizar, según recoñece o Real Decreto 462/2002, do 24 de maio, sobre indemnizacións por razón do servizo. Concluída a baremación dos méritos achegados e cualificación da proba/exame, o Tribunal cualificador publicará no taboleiro de anuncios do Concello de Valdoviño e na páxina web municipal a relación de persoas aspirantes por orde de puntuación total final. A comisión seleccionadora elevará á Alcaldía a correspondente proposta de nomeamento a favor da persoa aspirante que obtivera a puntuación final máis alta. Neste senso, o Tribunal cualificador non poderá facer proposta de contratación a favor dun número de aspirantes superior ao das prazas convocadas ou propostas. No suposto de renuncia, falecemento, falta de xustificación dos requisitos esixidos para o nomeamento, incapacidade absoluta sobrevida ou calquera outro suposto no que o aspirante non chegue a formalizar o contrato de traballo, o órgano convocante poderá substituílo pola seguinte persoa aspirante na orde de puntuación acadada na listaxe definitiva, de conformidade a lexislación vixente. No caso de quedar deserto o proceso selectivo por non superar as probas ou non presentarse ninguén a esta, o Alcalde queda autorizado a convocalo proceso novamente en cantas ocasións fose preciso, en consonancias ás presentes Bases reguladoras. O órgano competente da corporación procederá ao nomeamento a favor da persoa aspirante proposta pola comisión avaliadora que se efectuará dentro do prazo de cinco días naturais, a contar dende a data de notificación. Se a persoa interesada non é nomeada na forma e no prazo indicado perderá tódolos dereitos adquiridos pola convocatoria e nomeamento conferido, quedando en situación de cesante. Así mesmo, será nulo o nomeamento da persoa proposta que estea incursa en causa de incapacidade específica, conforme a normativa vixente. Mentres non se formalice o respectivo nomeamento e non se incorpore ao posto de traballo, a persoa aspirante non terá dereito a percepción económica de ningunha clase. Previa formalización e sinatura do nomeamento, a persoa aspirante deberá achegar a seguinte documentación:  Informe médico / certificado médico acreditativo de posuír a capacidade funcional para o desenvolvemento das tarefas habituais da praza á que se aspira, onde se fará constar que non se padece enfermidade ou limitación física ou psíquica incompatible coas funcións propias do posto.  Declaración xurada de non concorrer nas causas de incompatibilidade ou prohibición para ser empregado público. De acordo co disposto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais, os datos de carácter persoal que se faciliten para a participación no presente proceso de selección de persoal, incorporarase nun ou varios ficheiros, do/s que é responsable o Concello de Valdoviño, con sede en Avenida Porta do Sol, nº 25. A finalidade do tratamento é o procedemento de selección e contratación laboral temporal para cubrir os postos que se refiren as presentes bases, dentro do Programa de Integración Laboral subvencionado pola Deputación Provincial da Coruña. Mediante a participación neste proceso, as persoas aspirantes manifestan o seu consentimento para o tratamento dos seus datos persoais coa finalidade antes indicada que comprende o rexistro de solicitudes de aspirantes, a cualificación de probas e avaliación das persoas candidatas, así como a provisión de postos e confección de listas de substitución. Os datos serán conservados durante o prazo estritamente necesario para cumprir coa finalidade antes indicada. D./ Dona ________________________________________________________________ con D. N. I. n.º __________________ e enderezo a efectos de notificación en ____________________________________________________________________ da localidade _________________________________________, Provincia de_____________________, C. P.; ____________ e con número de teléfono de contacto______________________. email___________________________________________ En virtude da convocatoria emitida polo Concello de Valdoviño para a provisión en réxime laboral temporal de un albanel oficial de segunda e cinco peóns ordinarios do PEL CONCELLOS REACTIVA 2021 para a execución de obras e servizos mínimos municipais. MANIFESTA que reúne todas e cada unha das condicións de acceso ao proceso de selección e polo tanto SOLICITA se teña por presentado este escrito en tempo e forma, e se me declare admitido/a para formas parte en calidade de aspirante no proceso AUXILIAR DE BIBLIOTECA ACHEGA a seguinte documentación  Copia do Documento Nacional de Identidade ou Pasaporte.  Copia do Xustificante de Demandante de Emprego, actualizado.  Acreditación dos cursos baremable  Autorización cesión de datos persoais (anexo II) En________________, a _______de________________ de 2022. Asdo.: _________________________________________________ AUTORIZACIÓN PARA A CESIÓN DE DATOS PERSOAIS Autorizo a entidade sinalada para a cesión á Deputación de A Coruña dos datos persoais relacionados co meu contrato de traballo para os efectos de presentalos como xustificantes de gasto dunha subvención. En Valdoviño, a de do 2022. Sinatura:”